104. ΑΠΟΦΑΣΙΣ ΥΠΟΥΡΓΟΥ ΓΕΩΡΓΙΑΣ Αριθ. 276205/1772 της 2 Ιουλ./5 Αυγ. 1975  (ΦΕΚ Β΄ 824) Περί νέου τύπου σφραγίδων και εντύπων εγγράφων Υπουργείου Γεωργίας. Έχοντες υπ’ όψει: 1.Τας διατάξεις των άρθρων 2, 6, 7 και 9 του Ν. 48/1975 «περί της Εθνικής Σημαίας της Ελλάδος, του Εμβλήματος της Ελληνικής Δημοκρατίας, του όρκου των αναλαμβανόντων δημοσίαν εν γένει υπηρεσίαν, του τύπου των σφραγίδων των Δημοσίων Αρχών και των εγγράφων τούτων». 2.Το υπ’ αριθ. ΔΘ 3/2-3/75/7555 από 17 Ιουνίου 1975, έγγραφον του Υπουργείου Προεδρίας Κυβερνήσεως (Γ.Δ.Δ.Δ Δ Ι Ο Μ) «περί παροχής οδηγιών αναφερομένων εις τον τύπον των σφραγίδων των Δημοσίων Αρχών και των εγγράφων τούτων», αποφασίζομεν: 1.Καθορίζομεν τας κατά τα άρθρα 6 και 7 του Ν. 48/1975 Αρχάς, του Υπουργείου Γεωργίας και τα υπ’ αυτού εποπτευόμενα Ν.Π.Δ.Δ., ιδρύματα Ερεύνης ως ακολούθως: α)Υπουργείον Γεωργίας (Κεντρική Υπηρεσία). β) Υπηρεσιακά Συμβούλια. γ)Γενικαί Περιφερειακαί Υπηρεσίαι εξαρτώμεναι εκ της Κεντρικής Υπηρεσίας (άρθρα 58, 59, 60, 61 και 62 της Λ7/70 αποφάσεως.). δ)Ιδρύματα Γεωργικής, Δασικής και Κτηνιατρικής Ερεύνης. ε)Επιθεωρήσεις Γεωργίας, Δασών, Κτηνιατρικής, Οικονομικάς, Τοπογραφήσεων και Μηχανογραφήσεως. στ)Άπαντα τα εποπτευόμενα υπό του Υπουργείου Γεωργίας Νομικά Πρόσωπα, Ιδρύματα ή Οργανισμοί Δημοσίου Δικαίου. 2.Καθορίζομεν τας διαστάσεις και τον τύπον των υπό των Αρχών του Υπουργείου και των υπό τούτου εποπτευομένων Οργανισμών και Ν.Π.Δ.Δ. τηρουμένων σφραγίδων και εντύπων, ως ακολούθως: α)Αι σφραγίδες της παραγράφου 1 του άρθρου 6 του ανωτέρω σχετικού (Κεντρική Υπηρεσία) θα αποτελούνται εκ τριών ομοκέντρων κύκλων, η διάμετρος του εξωτερικού των οποίων είναι μήκους 0,04 του μέτρου. Εις τον εσωτερικόν κύκλον φέρεται το, συμφώνως προς το άρθρον 2 του ανωτέρω σχετικού, Έμβλημα της Ελληνικής Δημοκρατίας, περί τον δεύτερον κύκλον φέρεται το όνομα του Υπουργείου, εις το οποίον ανήκει η σφραγίς, εις δε τον εξωτερικόν κύκλον φέρονται αι λέξεις «ΕΛΛΗΝΙΚΗ ΔΗΜΟΚΡΑΤΙΑ». β)Αι σφραγίδες της παραγράφου 3 του αυτού ως άνω άρθρου θα αποτελούνται, ομοίως, εκ των υπαλλήλων ομοκέντρων κύκλων, ο εξωτερικός των οποίων έχει διάμετρον 0,04 του μέτρου. Εις τον εσωτερικόν κύκλον φέρεται το Έμβλημα της Ελληνικής Δημοκρατίας, πέριξ αυτού κυκλοτερώς, εις το άνω μεν μέρος φέρεται το όνομα της υπερκειμένης Αρχής, (Υπουργείον Γεωργίας) εις το κάτω δε μέρος το όνομα της υποκειμένης Αρχής, εις την οποίαν ανήκει η σφραγίς (π.χ. Επιθεώρησις Γεωργίας Κρήτης) και εις τον εξωτερικόν κύκλον φέρονται αι λέξεις «ΕΛΛΗΝΙΚΗ ΔΗΜΟΚΡΑΤΙΑ». γ)Τα υπό των Υπηρεσιών του Υπουργείου και των υπό τούτου εποπτευομένων Οργανισμών και Ν.Π.Δ.Δ. χρησιμοποιούμενα πάσης φύσεως έντυπα, δέον να φέρουν εν επικεφαλίδι το Έμβλημα της Ελληνικής Δημοκρατίας και κάτωθι αυτού τας λέξεις «ΕΛΛΗΝΙΚΗ ΔΗΜΟΚΡΑΤΙΑ». 3.Καθορίζομεν τους υπευθύνους φυλάξεως των σφραγίδων ως ακολούθως: α)Δια μεν την Κεντρικήν Υπηρεσίαν τους Προϊσταμένους των Κ.Υ.Π.Δ.Α. β)Δι’ απάσας τας Περιφερειακάς Αρχάς και εποπτευόμενα Ν.Π.Δ.Δ. ή Οργανισμούς, τον Προϊστάμενον Τμήματος ή Γραφείου Γραμματείας τούτου και εν ελλείψει, τον Προϊστάμενον της μονάδος. 4.α)Αι παλαιού τύπου σφραγίδες δέον όπως καταστραφούν μερίμνη των υπευθύνων, κατά τα ισχύοντα. 5.Αι δια την εφαρμογήν των διατάξεων της παρούσης ενέργειαι δέον να έχουν συντελεσθή μέχρι της 14ης Ιουλίου 1975, το βραδύτερον. 6.Πάσα σχετική προγενεστέρα καταργείται. Η παρούσα δημοσιευθήτω δια της Εφημερίδος της Κυβερνήσεως.